Cu cât au scăzut cazurile de infectare în rândul personalului medical, după vaccinare. Anunțul Ministerului Sănătății.
Cazurile de infectare în rândul personalului medical din România au scăzut, după vaccinare. A fost înregistrată o scădere cu peste 87,7% dintre cazuri. În prezent, în rândul personalului medical se înregistrează sub 50 de noi cazuri pe săptămână.
După vaccinarea împotriva COVID-19, cazurile de infectare în rândul personalului medical din România au scăzut cu peste 87,7%, transmite Ministerul Sănătăţii, care precizează că, în prezent, se înregistrează sub 50 de noi cazuri pe săptămână."Cu toţii avem cel puţin un prieten sau o rudă nehotărâtă când vine vorba de vaccinare. Dacă vrei să le arăţi că vaccinul funcţionează, acum ai un nou exemplu puternic, chiar din rândul medicilor. După vaccinarea împotriva COVID-19, cazurile de infectare în rândul personalului medical din România au scăzut cu peste 87,7%", se arată într-o postare pe pagina de Facebook a Ministerului Sănătăţii.Oficialii MS au postat şi un grafic care arată o evoluţie descendentă a cazurilor din rândul personalului medical din România."Dacă înainte se înregistrau aproximativ 500 de cazuri noi pe săptămână, acum numărul lor a scăzut sub 50 de cazuri", se mai menţionează în postarea Ministerului Sănătății.